text: Anholdt indbrudstyv slog sig fri og løb fra politiet
  05 maj 2018 kl. 04.51
  Syd- og Sønderjyllands Politi leder lørdag morgen fortsat efter en indbrudstyv, der i nat slog sig løs efter en anholdelse i Sønderborg og tog flugten.
  En indbrudstyv blev natten til lørdag opdaget, da han var brudt ind i et hus på Peter Graus Vej i Sønderborg. Kort før klokken 01 hørte en beboer en rude blive knust og slog alarm.
  En politipatrulje var lige i nærheden og fik anholdt manden i haven - men her lykkedes det tyven at slå og vriste sig løs.
  - Vi har ledt efter ham hele natten med både mandskab og hunde. Nu sætter vi vores lid til at vores efterforskning fælder den voldelige tyv. Politifolkene slap fra episoden uden større skader, siger vagtchef Mads Lervad Dammark, Syd- og Sønderjyllands Politi, lø'rdag morgen til TV SYD.
  Sdr.borg - En rude blev kl. 0051 knust i en villa på Peter Graus Vej -   indbrud. Da vi ankom til stedet indfangede vi g-manden, der dog slog fra sig og undslap fra kollegaen. Når vi fanger ham vil han blive sigtet for både indbrud og vold. Har du set noget så ring 114 #politidk
  
  